HÁZIREND. KASTÉLY ÓVODA 8086 Felcsút, Fő út 56. Intézmény OM - azonosítója: intézményvezető aláírás - PDF
HÁZIREND. KASTÉLY ÓVODA 8086 Felcsút, Fő út 56. Intézmény OM - azonosítója: intézményvezető aláírás
Download "HÁZIREND. KASTÉLY ÓVODA 8086 Felcsút, Fő út 56. Intézmény OM - azonosítója: 029981 intézményvezető aláírás"
1 HÁZIREND KASTÉLY ÓVODA 8086 Felcsút, Fő út 56. Készítette: Bárányos Gáborné Intézmény OM - azonosítója: intézményvezető aláírás Legitimációs eljárás - Az érvényességet igazoló aláírások: 98/2015. határozatszámon elfogadta: nevelőtestület nevében névaláírás szakalkalmazottak nevében névaláírás Véleménynyilvánítók:.. Óvodai szülői szervet nevében névaláírás 98/2015. határozatszámon jóváhagyta:. intézményvezető Ph. Hatályos: a kihirdetés napjától: szeptember 01. A dokumentum jellege: Nyilvános Megtalálható: kastelyovi.hu Iktatószám: 98/2015.
2 A felcsúti Kastély Óvoda házirendje az óvoda és a család együttműködését, az óvodai élet zavartalan működését és az óvodába járó gyermekek mindenek felett álló érdekeit szolgálja. Kérem, hogy az alábbiakban megfogalmazott házirendet figyelmesen olvassák végig, mert annak betartása az óvodai dolgozók és a szülők számára egyaránt kötelező. Köszönjük. 1. Általános információk az óvodáról Az óvoda neve és címe: Kastély Óvoda 8086 Felcsút Fő út 56. Az óvoda elérhetősége: Tel.-Fax: Az óvoda vezetője: Bárányos Gáborné Az óvoda vezető helyettese: Kovács Róbertné Elérhetősége: Hétfő-péntek: 9-16-ig Az óvoda gyerm.véd. fel.: Mészárosné Tolnai Beáta Elérhetősége: Naponta 13-13,30-ig Az óvoda ügyintézője: Harsányi Gáborné Elérhetősége: Naponta 8-16-ig Az óvoda orvosa: Dr. Goda Lajos, elérhetősége: Tel: Az óvoda védőnője: Makai Kinga, elérhetősége: Tel: Az óvoda logopédusa: Simon Ákosné, elérhetősége: Tel: Az óvoda működésével kapcsolatos információk A nevelési év szeptember 1-től augusztus 31-ig tart. Az oktatási év szeptember 1-től május 31-ig tart. Az óvoda június 6-a után nyári napirend szerint, összevont csoporttal működik. Az óvoda négy hétig tart zárva a nyári fertőtlenítő nagytakarítás, felújítás és karbantartás miatt. Ennek időpontja: augusztus. A zárva tartás alatt felügyeletet biztosítunk, ha szükséges. Karácsony és újév között az óvoda bezár. Az első nevelési nap a szünet után, egybeesik az iskola első tanítási napjával. A zárva tartás alatt felügyeletet biztosítunk, ha szükséges.
3 Nevelés nélküli munkanapot lehet elrendelni az óvodában, egy évben legfeljebb 5 alkalommal. Ezek időpontjáról legalább 7 nappal előbb értesítjük a szülőket a faliújságon keresztül, és a honlapon. A nevelés nélküli munkanapokon az óvónők általában előadásokon, bemutatókon, továbbképzéseken vesznek részt, valamint óvodai kötelezettségeiknek tesznek eleget. A zárva tartások idején, indokolt esetben, ügyeletet tartunk. Az óvoda hétfőtől-péntekig 6:30-tól 17:00-ig tart nyitva. A teljes nyitvatartási idő alatt a gyermekekkel óvónő foglalkozik. Reggel 6:30-tól 7:00-ig összevontan vannak a csoportok, majd délután 16:00 ill.16:30-tól ismét összevont csoport működik. Kérjük, hogy a gyermekek 9 óráig érkezzenek meg az óvodába, a tanköteles korúak 8:30-ig. Bár folyamatos a napirendünk, ezen belül is vannak kötöttségek, pl. logopédia, reggelizés, stb. Amennyiben zárásig nem jönnek a gyermekért, az óvónő megpróbálja telefonon elérni a szülőket. Eredménytelenség esetén értesítést hagyunk az óvoda bejárati ajtaján (telefonszám), hogy a gyermek hol található, de indokolt esetben elvisszük a gyermeket a családhoz is. Kérjük, figyeljenek arra, hogy gyermekük napi 10 óránál többet ne tartózkodjon az óvodában. Az óvoda főbejáratát biztonsági okokból reggel 9- től 14:30-ig zárva tartjuk. Napközben a régi bejáratot kell használni, ahol csengő is működik. Amennyiben a gyermek egyedül, vagy kiskorú gyermekkel megy haza az óvodából, a szülő írásos nyilatkozatára van szükség, melyet le kell adni a csoportos óvónőnek. Írásos nyilatkozatra van szükség, akkor is, ha a gyermeket idegen viszi haza, akit az óvó nénik nem ismernek. Együtt nem élő szülők mindegyike elviheti az óvodából a gyermeket addig, míg bírósági határozat nem rendelkezik a gyermek elhelyezéséről. Az óvoda nem lehet láthatási terület az egyet nem értő szülők részére a gyermek nyugalmának megőrzése érdekében. Az óvodapedagógusok heti váltásban dolgoznak, minden csoportban két óvónő és egy dajka teljesíti a napi feladatokat. A két kiscsoportban pedagógiai asszisztens is segíti munkánkat. A gyerekek jogai: Az óvodában, biztonságban és egészséges környezetben neveljük a gyermekeket. Óvodánk napirendjét a gyerekek életkorának megfelelően alakítjuk ki (játékidő, levegőztetés, étkezés, testmozgás, pihenőidő). A gyerekek biztonsága érdekében, az óvodában tartózkodásuk teljes ideje alatt, óvónői felügyelet mellett vannak. Vallási, világnézeti, nemzeti vagy etnikai önazonosságát tiszteletben kell tartani.
4 A gyerekek nevelése és oktatása az óvoda Pedagógiai Programja alapján történik, mely szerint az ismeretek közlését, átadását tárgyilagosan és többoldalúan kell megvalósítani. A gyerekek cselekvési szabadságát, családi élethez, magánélethez való jogát nem korlátozzuk, de a gyerek ezen jogának gyakorlása közben nem veszélyeztetheti saját, illetve társai valamint az óvoda alkalmazottainak egészségét, testi épségét. Családjuk anyagi helyzetétől függően ingyenes vagy kedvezményes étkeztetésben részesülhetnek a gyerekek. A gyerekek az intézmény eszközeit (játékok, foglalkozási fejlesztőeszközök, stb.), berendezéseit, felszereléseit ingyenesen, de rendeltetésszerűen használhatják. 3. Az óvodába járás szabályai Az óvodai felvétel, átvétel, elhelyezés megszűnése: Annak a gyermeknek kötelező igénybe venni az óvodát, aki betöltötte a harmadik életévét az adott év augusztus 31-ig. A 2010/2011-es tanév elejétől kezdve felvehetők azok a gyermekek, akik két és fél évesek és szobatiszták. Ennek feltétele, hogy legyen férőhely, vagyis az összes beíratott 3. életévét betöltött és idősebb gyermek bent legyen az óvodában. Az óvodai felvétel és átvétel jelentkezés alapján történik. Az óvodai beíratás minden év május első két hetében van. Az óvodába a településen állandó lakcímmel illetve tartózkodási hellyel rendelkező gyermekeket vesszük fel. Az ötödik életévüket betöltött gyerekek tankötelessé válnak. A három évüket betöltött gyerekek napi 4 órában kötelesek részt venni az óvodai nevelésben. Be kell kerülnie az óvodába a szociálisan hátrányos helyzetű, valamint a gyámhatóság által védelembe vett gyermekeknek. A létszámhiány miatt elutasításra azok a gyerekek kerülhetnek, akik nem töltötték még be a harmadik életévüket, illetve akik nem a településen rendelkeznek állandó illetve tartózkodási lakhellyel. A felvételről és az esetleges elutasításról a szülők határozatot kapnak. Megszűnik az óvodai elhelyezés, ha: - a gyermeket másik óvoda átvette - a gyermeket felvették az iskolába - a gyermeket a szülő írásban benyújtott kérelmére-indokolt esetben-a jegyző felmentette, a napi 4 óra időtartamú óvodai részvétel alól.
5 3.2. A gyermek távolmaradásának, hiányzásának igazolására vonatkozó rendelkezések: től 3 éves kortól kötelező az óvodába járás (Nemzeti köznevelésről szóló 2011.évi CXC. törvény 8 (2) bekezdése szerint) napi 4 órában. A 20/2012 (VIII.31.) EMMI rendelet 51 -a (2) bekezdése alapján amennyiben a gyermek az óvodai foglalkozásról távol marad, mulasztását igazolnia kell! A jogszabály meghatároz néhány esetet, amikor a mulasztást igazoltnak kell tekinteni: A gyermek a szülő írásbeli kérelmére előzetesen engedélyt kapott az Óvodavezetőtől a távolmaradásra. (Szülői kérelem, a gyermek igazolt hiányzásához nyomtatvány kitöltése), csak indokolt esetben A gyermek beteg volt, és az orvos igazolja. A gyermek hatósági intézkedés, vagy egyéb alapos indok miatt nem tudott kötelezettségének eleget tenni. A nevelőtestület döntése értelmében: A gyermeknek fél évente a szülő összesen három napot igazolhat, a csoportokban található nyomtatványon. A három napot meghaladó hiányzást az előző pontokban leírtak szerint kell igazolnia. A nevelési évben az iskolai szünetek idejére előzetes bejelentés alapján a gyermek hiányzását igazoltnak tekintjük. Igazolatlan hiányzás esetén, ha egy nevelési évben 5 nevelési napnál többet mulaszt a gyermek, az óvoda vezetőjének értesítenie kell: A gyermek tényleges tartózkodási helye szerint illetékes gyámhatóságot A gyermekjóléti szolgálatot Igazolatlan hiányzás esetén, ha egy nevelési évben 10 nevelési napnál többet mulaszt a gyermek, az óvoda vezetőjének értesítenie kell: Az általános szabálysértési hatóságot, azaz a Járási Hivatalt Igazolatlan hiányzás esetén, ha egy nevelési évben 20 nevelési napnál többet mulaszt a gyermek, az óvoda vezetőjének értesítenie kell: A tényleges tartózkodási helye szerinti illetékes gyámhatóságot. Ebben az esetben a Családtámogatási törvény már hivatkozott előírásának megfelelően, a gyámhatóság a nevelési ellátás szüneteltetését rendeli el mindaddig, amíg a szülő a gyermek óvodába járását folyamatos jelleggel nem biztosítja. Ezért kérem a szülőket, hogy az óvodai hiányzást ezek figyelembe vételével szíveskedjenek igazolni!
6 3.3. A gyermekek ruházata: A gyermek ruházata legyen mindig könnyen kezelhető, kényelmes, tiszta, az időjárásnak megfelelő, réteges. A gyermekek jelét rajzolják vagy varrják bele a ruhadarabokba, cipőkbe. Legyen minden gyermeknek váltóruhája. A kicsiknek több is (zokni, kisalsó, póló). A váltóruhát az öltözőszekrényben, ill. a fogason, ruhászsákban helyezzük el. A talált, itt hagyott tárgyakat külön tárolóban őrizzük egy ideig, majd elrakjuk. Év végén újból elővesszük, és aki ráismer gyermeke ruhájára, akkor hazaviheti. Az öltöző rendjére köteles mindenki vigyázni, a ruhákat rendben, összehajtva lerakni. Az öltözőszekrény elég kicsi, ezért kérjük a szülőket, hogy abban felesleges dolgokat ne tároljanak. A tornafelszerelést külön tároljuk. Annak tisztántartásáról a szülőnek kell gondoskodnia. A gyermekeknek otthonról kell pizsamát hozniuk, amit hetente kell cserélni, kimosni. Az ágyneműt az óvoda biztosítja a gyermekek számára, amit kéthetente adnak haza a dajka nénik Értékek kezelése az óvodában: Az óvodába behozott nagy értékű (az óvodai élethez nem szükséges) tárgyak, eszközök, játékok, ékszerek megőrzésére, azok eltűnéséért, megrongálódásáért való felelősségvállalásra az óvoda nem vállalkozhat. Az óvodai csoportba egy-egy kedvenc játék, alvós tárgy behozható. Ezeket egy helyen tárolják az óvó nénik, amikor nincsenek használatban. Balesetveszélyes tárgyakat (szúrásra, vágásra alkalmasakat) az óvodába behozni nem szabad! Kérjük, erre különösen figyeljenek! 3.5. A jutalmazás rendje az óvodában:. Az óvodában tárgyi jutalmazás nincs. Az óvó néni dicsérettel fejezheti ki, egyegy gyermek jó cselekedetét munkáját, játékát. 4. A gyermekek étkeztetése az óvodában Étkeztetés Az óvodát egész napra igénybevevő gyermek számára napi háromszori étkezést biztosítunk. Az ételt saját főzőkonyhánkban főzzük meg és frissen fogyasztjuk.
7 A reggeli 8 órától 9 óráig folyamatosan tart. Az ebéd időpontja: 12 órától Az uzsonna ideje: 15 órától Ezen étkezéseken túl a gyermekek minden nap 10 óra körül- vitaminpótlást szolgáló gyümölcsöt, zöldséget kapnak. A gyermekek születésnapjuk megünneplésekor, csak apró bolti száraz süteményekkel kínálhatják meg társaikat. Kirándulások alkalmával a gyermekek hozhatnak magukkal szendvicset, üdítőt, gyümölcsöt, amit a szülő csomagol A térítési díjak befizetése Az étkezési térítési díjak befizetésének ideje minden hó 5-10-ig A befizetés az óvoda élelmezésvezetőjénél történik a nevelői irodában. o Amennyiben nem történik bejelentés, ebédlemondás, a hiányzás első napján étkezőként vesszük figyelembe a gyermeket, majd a második naptól húzzuk ki. Ha a gyermek nem veszi igénybe mindhárom étkezést, az arra eső térítési díjat levonjuk a napi teljes díj összegéből. A háromszori étkezés a 100%, megosztva: reggeli 20%, ebéd 60 %, uzsonna 20%. Térítési díjat utólag fizetünk, a ténylegesen itt töltött napok száma után. Tej vagy lisztérzékenység, esetleges cukorbetegség esetén, a szülő jelezzen a gyermeke óvónőjének. Az óvoda területén a gyermekek egyéni etetése, nassoltatása, otthonról hozott élelmiszerrel a többi gyerek előtt nem etikus, valamint az óvoda tisztántartását is zavarhatja (csokoládé, cukorka, péksütemény, stb). Az étkezési térítési díjat a fenntartó határozza meg. Jogszabályban meghatározottak szerint a gyermekeket kedvezmény is megilletheti. A kedvezmények megállapításához a szükséges nyilatkozatokat (6. melléklet a 328/2011.(XII.29.) Korm. rendelethez) a nevelési év kezdetén kell az óvodavezetőnek benyújtani. Felülvizsgálata ezeknek folyamatos és a változást a szülőnek is jeleznie kell. A gyermekétkeztetés normatív kedvezményei: - rendszeres gyermekvédelmi kedvezmény esetén - családjában 3 vagy több gyermeket nevelnek - tartósan beteg, vagy fogyatékos gyermek esetén - családjában tartósan beteg, vagy fogyatékos gyermeket nevelnek - nevelésbe vételét rendelte el a gyámhatóság - családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át.
8 Azokra a gyermekekre, akikre a fenti pontok egyike érvényes, ingyenesen étkeznek. Azon gyermekekre, akire ezek a pontok nem érvényesek, teljes térítést fizetnek. 5. A gyermekekkel kapcsolatos egészségügyi szabályok Az óvodában csak egészséges gyermek tartózkodhat! Beteg, megfázott, gyógyszert (láz vagy köhögéscsillapítót) szedő, még lábadozó gyerek bevétele az óvodába, a gyerek biztonságos gyógyulása és a többi gyerek egészségének megőrzése érdekében, nem lehetséges, ilyen esetben az óvónő kötelessége a gyermek átvételének megtagadása. Az óvónőknek tilos otthonról beküldött gyógyszert beadniuk a gyermekeknek a nap folyamán. Kivéve allergia, asztma esetére pipa. Ha az óvodában magas láza van a gyermeknek láz csillapítására szolgáló készítményt kaphat, amíg a szülő megérkezik. Az óvónő teendője baleset vagy napközben megbetegedő gyerek esetén: a baleset súlyosságától függően, illetve eszméletvesztés, lázgörcs esetén, orvosról kell gondoskodni (mentő, orvos kihívása vagy orvoshoz való szállítás). Láz, hányás, hasmenés, hasgörcs esetén az óvónő megkezdi a láz csillapítását, majd értesíti a szülőt, hogy minél hamarabb vigye el a gyereket. Ezután a szülő gondoskodik az orvos felkereséséről, és hiányzás utáni orvosi igazolásról. A szülőknek bejelentési kötelezettsége van fertőző betegség esetén. Az egészségvédelem érdekében kérjük a szülőket, hogy a csoportszobákba, mosdóba utcai cipővel ne menjenek be. Az óvoda orvosa egy évben egyszer végez átfogó vizsgálatot az óvodás gyermekek körében, ahová a szülő viszi el. (státusz vizsgálat) A védőnő többször végez egészségügyi szűrést az óvodában, amiről a szülőket tájékoztatjuk. 6. Az óvoda egyéb szabályozói Az óvoda egész területén T I L O S a dohányzás! 6.1. Az óvoda helyiségeinek használata: A szülők, a gyermekek, az óvodába belépők kötelesek az óvoda helyiségeit rendeltetésszerűen használni, arra vigyázni. Idegen az óvodában csak a vezető engedélyével és csak kísérettel tartózkodhat. A gyermekcsoportokban folyó munkát senki nem zavarhatja meg, az óvónő figyelmét senki nem vonhatja el a gyerekektől. A szülőkkel való találkozás, akár reggel, akár délután, csak rövid idejű információátadásra szorítkozhat. Amennyiben telefonon keresnék az óvónőt,
9 azt a vonalas telefonon tegyék meg, lehetőleg 11 és 13 óra között, amikor két óvónő van a csoportban. Inkább hagyjanak üzenetet, amit az óvoda gazdasági dolgozója át fog adni. Szülői igény esetén mód van vallás és hitoktatásra, melyhez az óvoda a helyet és az időt biztosítja, de csak a nevelési időn kívül, vagyis délután. A csoportszobákban szülő csak az óvoda által megjelölt időpontokban tartózkodhat! Pl. anyás beszoktatás, nyílt napok, csoport ünnepélyek, szülői értekezletek. A tornaszoba vezetői engedéllyel használható nevelésen kívüli tevékenységekre, mint pl. a munkadélutánok. Az óvodában tartott rendezvények alkalmával, amelyen a szülők is részt vesznek, a műsor után távozásig a gyermekek felügyeletét mi már nem tudjuk vállalni. Ugyanez vonatkozik arra az esetre is, amikor délután Önök már megérkeztek a gyermekért, de ő még nem akar hazamenni. Kérjük Önöket, hogy hosszasan ne tartózkodjanak délután az óvoda épületében, vagy az udvaron Óvodán kívül szervezett programok. Autóbuszos kirándulások csak a szülők írásos hozzájáruló nyilatkozata alapján szervezhetők. A hozzájáruló nyilatkozatot, az év elején, vagy az aktuális program előtt kell, hogy adják. A gyermekek az óvoda által szervezett kiránduláson csak óvónői és dajka kísérettel vehetnek részt. Szülői kíséret csak nagyon indokolt esetben és kizárólag óvónői kérésre lehetséges. Séták alkalmával (a szűkebb környezetünkben) egy gyermekcsoporthoz 2 fő felnőtt kísérő elegendő, de ennek kötelezően meg kell lenni. Gyermekek nagyobb csoportja (egy teljes csoport), egy felnőttel nem hagyhatja el az óvoda területét. Séta alkalmával a dajka, külön óvónői kérésre kíséri a gyerekeket Szülők az óvodában: Az óvodában a gyerekeket arra neveljük, hogy tanulják meg tisztelni a felnőtteket és társaikat. A szülő joga, hogy saját gyermeke fejlődéséről, magaviseletéről rendszeresen részletes és érdemi tájékoztatást kapjon. A szülő a gyermekével kapcsolatban információt csak a saját óvónőitől vagy a vezetőtől kérjen. A szülő más szülőt, gyermeket, felelősségre nem vonhat az óvoda területén, az óvodában történt esemény miatt, s egyébként sem. Az esetleges konfliktus megoldását bízzák az óvónőre.
10 Amennyiben gyermekét sérelem érte előző nap egy másik gyermek részéről, otthon ne arra buzdítsák, hogy másnap torolja meg, adja vissza, hanem beszéljék meg az óvó nénivel, és ő a gyermekek között elrendezi a konfliktust. Kérjük a szülőket, hogy fogadják el az óvoda működési rendjét, hisz ezt törvények szabályozzák. Fogadják el szokásainkat, hagyományainkat, s az óvoda dolgozóival együtt, összefogva neveljük a jóra és a szépre a gyermekeket. Szülői értekezletek alkalmával igyekezzenek szabaddá tenni magukat, s kérjük, oldják meg gyermekük elhelyezését, és ne hozzák magukkal a kisebb testvért. 7. Az óvoda kapcsolatai, a kapcsolattartás formái Kapcsolat a szülőkkel: Az óvodában Szülői Szervezet működik, melyet a szülők többsége választott. A szervezetnek választott vezetője van, aki a legintenzívebben tartja a kapcsolatot az óvodával. A Szülői Szervezet vezetője tájékoztatást kérhet a gyermekek többségét érintő kérdésekben, részt vehet a nevelőtestületi üléseken. Természetesen mi, minden szülőre számítunk, akár tagja a szervezetnek akár nem, a szülők közösségébe mindenki beletartozik, akinek óvodás gyermeke van. A családdal való kapcsolatunk alap pillére, hogy a gyermek nevelése elsősorban a család joga és kötelessége, s ebben az óvodák esetenként hátránycsökkentő szerepet töltenek be. Annak érdekében, hogy az együttműködés, a lehető leghatékonyabb legyen, szükség van nyitottságra, bizalomra, őszinteségre. Az együttműködés lehetőségei: - szülői értekezletek - családlátogatások - nyílt napok, munkadélutánok - közös gyermeknap, kirándulások - ünnepek, ünnepélyek - megbeszélt alkalmak, fogadóórák - az óvónővel való, rövid esetenkénti megbeszélés Az óvoda a gyermek fejlődését folyamatosan nyomon követi, indokolt esetben kezdeményezi más szakember, nevelési tanácsadó igénybevételét. Az óvoda a gyermek értelmi-, hallás-, látás-, és mozgásfejlődésének eredményeit félévenként rögzíti. A szülő kérésére, az óvoda, tájékoztatót készít a gyermek óvodai fejlődéséről, és javaslatot tesz a gyermek további fejlesztéséhez szükséges intézkedések megtételére. A fejlesztési javaslat elkészítését a szülő az iskolába lépést megelőző három, illetve az iskola megkezdését követő hat hónapon belül kérheti. A fejlesztési javaslatot ebben az esetben az óvoda, átadja a szülőnek. Kapcsolat az iskolával:
11 - Kapcsolatot tartunk fenn a helyi általános iskolával. Szorgalmazzuk, hogy a Felcsúton lakó tanköteles gyermekek szülei, ezt az iskolát válasszák gyermeküknek. - A kapcsolattartás igen intenzív és jól működik. A tanító nénik előre megismerkednek a leendő elsősökkel, többször ellátogatnak az óvodába. - Az iskola is bemutatkozik a nagycsoportos szülőknek, gyerekeknek úgy, hogy nyílt illetve játszónapokat szervez. - A tanév vége felé tanító nénis szülői értekezletet tartunk, a gyerekek pedig egy délelőtt erejéig beülhetnek az iskolapadba is, amikor meglátogatják az elsősöket. - A falu eseményein, ünnepein is közösen veszünk részt az iskolásokkal együtt. Kapcsolat a gyermekjóléti szolgálattal: - Az óvoda és a szolgálat között jelzőrendszer működik. A gyermekek állapotában, helyzetében, viselkedésében bekövetkezett súlyos negatív változásokat azonnal jelezzük, hogy minél előbb hatékony segítséget kaphassanak. - A gyermekek bármilyen veszélyeztetettsége esetén jelentési kötelezettségünk van. - Az óvoda gyermekvédelmi felelőse: Mészárosné Tolnai Beáta Kapcsolat a fenntartóval: - Fenntartónk a Felcsúti Közös Önkormányzati Hivatal. Mindig a korrekt, jó kapcsolat kialakítására törekszünk. - A törvényességi felügyeletet a község jegyzője látja el. A házirend az Óvoda dolgozóira és a szülőkre egyaránt kötelező érvényű! A házirend felülvizsgálati rendje: Jogszabályi és egyéb változások alkalmával minden nevelési év kezdete előtt.